b'\n_START_ARTICLE_\nSaona\n_START_PARAGRAPH_\nSaona (isp. Isla Saona) \xe2\x80\x93 tropin\xc4\x97 sala Karib\xc5\xb3 j\xc5\xabroje, \xc4\xaf pietus nuo Hai\xc4\x8dio salos pietrytinio ky\xc5\xa1ulio. Priklauso Dominikos Respublikos La Romanos provincijai. Tai vyriausyb\xc4\x97s saugomas draustinis ir dalis Ryt\xc5\xb3 nacionalinio parko (isp. Parque Nacional del Este). Salos plotas siekia 110 km\xc2\xb2, ilgis 25 km, plotis 5 km, auk\xc5\xa1\xc4\x8diausia vieta \xe2\x80\x93 35 m vir\xc5\xa1 j\xc5\xabros lygio._NEWLINE_Saloje gyvena 300 \xc5\xbemoni\xc5\xb3. Vietiniai gyventojai tainai sal\xc4\x85 vadino Adamanay pavadinimu. Yra dvi gyvenviet\xc4\x97s, Mano Juan \xe2\x80\x93 pietuose ir Catuano \xe2\x80\x93 vakariniame smaigalyje, kur taip pat yra ir karin\xc4\x97 j\xc5\xabr\xc5\xb3 baz\xc4\x97._NEWLINE_D\xc4\x97l vaizding\xc5\xb3 papl\xc5\xabdimi\xc5\xb3 sala populiari tarp turist\xc5\xb3. Salos pakrant\xc4\x97se gausu sm\xc4\x97lio seklum\xc5\xb3, kuriose vandens lygis siekia vos keliasde\xc5\xa1imt centimetr\xc5\xb3. Joje filmuotos daugelio film\xc5\xb3 scenos.\n_START_SECTION_\nIstorija\n_START_PARAGRAPH_\nSal\xc4\x85 1494 m., antrosios kelion\xc4\x97s metu, atrado Kristupas Kolumbas. Sala pavadinta Michele da Cuneo, jo draugo i\xc5\xa1 Savonos (Italija), garbei. Saonos sala ir Savonos miestas lig \xc5\xa1iol palaiko ry\xc5\xa1ius. Savonos miestas padovanojo salai nedidel\xc4\x99 j\xc4\x97gain\xc4\x99.'